Argentínska Antarktída

Argentínska Antarktída () je pomenovanie časti Antarktického kontinentu, ktorú si nárokuje Argentína a považuje ju za súčasť svojho územia. Má tvar kruhového výseku, ktorého stred sa nachádza na južnom póle a je vymedzený 74. a 25. západným poludníkom. Jej severný okraj je 60. rovnobežka južnej šírky. Akékoľvek územné nároky na Antarktídu boli zmrazené podpísaním zmluvy o Antarktíde, preto je aj argentínsky nárok pozastavený. Územie Argentínskej Antarktídy sa plne prekrýva s ešte väčším britským antarktickým územím a čiastočne s čilským antarktickým teritóriom. 

 Ľudské osídlenie 
Na území Argentínskej Antarktídy sa nachádza niekoľko argentínskych vedeckých a výskumných staníc. Šesť z nich je obývaných celoročne a podľa sčítania ľudu v roku 2010 tu žilo 230 osôb (vrátane detí).

Celoročne obývané stanice sú:
 Belgrano II 
 Esperanza 
 Juban 
 Marambio
 Orcadas 
 San Martín

 Galéria 

 Iné projekty 

 Pozri aj 
Tierra del Fuego, Antártida e Islas del Atlántico Sur

 Zdroj 

Kategória:Územné nároky v Antarktíde
Antarktída